travelevritania.gr

3o Sterea Run - Karpenisi Night Run
2024-08-10 19:00 - 23:00 UTC | Καρπενήσι
Οι αγώνες αυτοί ανήκουν στην κατηγορία City Run και έχουν κυκλική πορεία στους ασφάλτινους δρόμους της πόλης ενώ η διαδρομή του αγώνα δρόμου 10.000 μέτρων διέρχεται και από το Αθλητικό Προπονητικό Κέντρο Καρπενησίου.Οι διαδρομές είναι ασφαλείς, παρότι διεξάγονται νυχτερινή ώρα, καθώς διατρέχουν φωτισμένους δρόμους της πόλης. Κώνοι σήμανσης έργων θα έχουν τοποθετηθεί κατά μήκος της διαδρομής ενώ θα υπάρχουν και εθελοντές. Θα δοθεί στους δρομείς μια μοναδική ευκαιρία να αγωνιστούνε σε μια διαδρομή που σε μόλις 5 km θα βρεθούνε από το Ιστορικό Κέντρο της πόλης στο σύγχρονο Αθλητικό Κέντρο Καρπενησίου που θα τους υποδεχτεί φωτισμένο, γεμάτο έλατα, πλατάνια και νερά.
Το Karpenisi Night Run περιλαμβάνει διαδρομές για όλες τις ηλικίες και επίπεδα φυσικής κατάστασης:

10 χλμ: Ένας αγώνας που ξεκινά από την Πλατεία Μάρκου Μπότσαρη, περνά μέσα από το Αθλητικό Προπονητικό Κέντρο Καρπενησίου και επιστρέφει στην ίδια πλατεία. Ένα ταξίδι από το ιστορικό κέντρο της πόλης έως το σύγχρονο αθλητικό μας κέντρο, μέσα σε μόλις 5 χλμ γεμάτα φυσική ομορφιά.
5 χλμ: Μια πιο σύντομη αλλά εξίσου εντυπωσιακή διαδρομή που ξεκινά και τερματίζει στην Πλατεία Μάρκου Μπότσαρη, περνώντας από τους κεντρικούς δρόμους της πόλης.
1 χλμ: Απευθύνεται σε παιδιά Δημοτικού και Γυμνασίου, με εκκίνηση στις 19:30 και 19:45 αντίστοιχα. Είναι η τέλεια ευκαιρία για τους μικρούς μας φίλους να νιώσουν τη χαρά του αθλητισμού σε μια ασφαλή και φωτισμένη διαδρομή.

Το Καρπενήσι, η πρωτεύουσα του Νομού Ευρυτανίας, προσφέρει ένα εκπληκτικό περιβάλλον για αυτόν τον νυχτερινό αγώνα, χτισμένο στους πρόποδες του Βελουχίου σε υψόμετρο 1000 μέτρων.
Εγγραφές: https://event.athletopia.com/karpenisinightrun2024?step=1

Museums Summer Camp 2024
2024-07-19 11:00 - 2024-08-21 20:00 | Ευρυτανία
Οι φετινές καλοκαιρινές γιορτές μουσείων «Museums Summer Camp», για 6η συνεχόμενη χρονιά, εξερευνούν και διηγούνται την ιστορία και τον πολιτισμό της Ευρυτανίας από τόπο σε τόπο, από χωριό σε χωριό, με φετινό θεματολόγιο την γη των αρχαίων Ευρυτάνων.
Στο πλαίσιο του Summer Camp, από τις 19 Ιουλίου έως και τις 21 Αυγούστου 2024, το Κέντρο Ιστορίας Πολιτισμού Ευρυτανίας διοργανώνει μικρές πολιτιστικές εκδηλώσεις με μουσειακό, ιστορικό και εκπαιδευτικό περιεχόμενο, στο Καρπενήσι και σε 93 χωριά!
Κατεβάστε όλο το πρόγραμμα

Κούλουμα στην Πλατεία Καρπενησίου 2024
2024-03-18 12:00 - 18:00 | Πλατεία Καρπενησίου, Καρπενήσι
Ο “Πολιτιστικός Σύλλογος Καρπενησίου” και οι “Μουσικοί ψυχής” μας ταξιδεύουν σε όλη την Ελλάδα παρουσιάζοντας έθιμα της Καθαράς Δευτέρας. Τα γαϊτανάκια θα δώσουν το σύνθημα για χορό και γλέντι από ντόπιους και επισκέπτες, ενώ το προσωπικό του Δήμου θα προσφέρει δωρεάν σαρακοστιανά εδέσματα!

Αποκριάτικο Πάρτυ στο μαγικό Κρίκελλο 2024!
2024-03-17 14:00 - 18:00 | Κρίκελλο, Κρίκελλο, Ευρυτανία, 36076, Greece
Οι πάντα φιλόξενοι Κρικελλιώτες σας υποδέχονται στην πλατεία του χωριού για να χορέψετε σε αποκριάτικους ρυθμούς και να ζήσετε την απόλυτη ορεινή Αποκριά!

Διονυσιακοί παραδοσιακοί ρυθμοί στην Αγία Τριάδα 2024
2024-03-17 13:00 - 17:00 | Αγία Τριάδα, Αγία Τριάδα, Ευρυτανία, 36081, Greece
Η βόρεια πλευρά του Βελουχιού φοράει τα γιορτινά της και σας υποδέχεται σε ένα παραδοσιακό, διονυσιακό γλέντι χωρίς μικρόφωνα και ηχεία. Ο Θοδωρής Μάκκας στο τραγούδι, ο Νίκος Παρλαβάντας στο κλαρίνο, ο Ηλίας Καλαμίδας στην κιθάρα και ο Γιώργος Καλύβας στα κρουστά, ομορφαίνουν με τους ήχους τους τα σοκάκια και τα μαγαζιά της Αγίας Τριάδας. Σας περιμένουμε εκεί που οι ψυχές και οι παρέες ενώνονται για να ζεστάνουν με το κέφι τους μία ακόμη γιορτή!

Αποκριάτικο Πάρτυ για παιδιά @ Καρπενήσι 2024!
2024-03-17 12:00 - 17:00 | Πάρκο Αποδήμων Ευρυτάνων, WQ8P+8C, Καρπενήσι, 36100, Greece
Η Κυριακή της Αποκριάς ξεκινά με την καλύτερη παρέα. Επαγγελματίες animater διοργανώνουν ομαδικά παιχνίδια, διαγωνισμούς και comedy show ενώ ο μάγος υπόσχεται μία παράσταση γεμάτη ψευδαισθήσεις και πρωτότυπα μαγικά κόλπα. Μην ξεχνάτε τις παραμυθένιες, τεράστιες σαπουνόφουσκες που ξετρελαίνουν μικρούς και μεγάλους και τους αποκριάτικους ρυθμούς που τις συνοδεύουν. Και επειδή οι στιγμές πρέπει να μένουν για πάντα στο ακριβό χαρτί, ο φωτογράφος θα αποθανατίσει τη δική σας αποκριάτικη στιγμή που θα πάρετε μαζί σας φεύγοντας! Κρατάμε και λίγο χώρο στην αγκαλιά μας για τις μπαλονοκατασκευές!
Σε περίπτωση άσχημου καιρού το πάρτυ θα μεταφερθεί στο κλειστό γήπεδο μπάσκετ του Γυμνασίου!

Αποκριάτικο Street Party, Καρπενήσι 2024!
2024-03-16 21:00 - 23:30 | Ζηνοπούλου, Καρπενήσι, Ζηνοπούλου, Καρπενήσι, Greece
Η Ζηνοπούλου φοράει τα γιορτινά της, κλείνει για λίγες ώρες και υπόσχεται τρελό ξεφάντωμα σε μικρούς και μεγάλους. Η διάθεση χτυπάει κόκκινο στον πιο κεντρικό δρόμο της πόλης και οι ρυθμοί του DJ Γιώργου Ραϊσόπουλου δημιουργούν την απόλυτη αποκριάτικη ατμόσφαιρα!

Speedsector | Grand Tour | Karpenisi 2023
2023-11-19 09:00 - 18:00, 2023-11-18 09:00 - 18:00, 2023-11-17 09:00 - 18:00 | Καρπενήσι
Ταξιδέψτε στο μαγευτικό Καρπενήσι με τα ελατοδάση, τις απότομες πλαγιές, τα ορμητικά ποτάμια. Εκεί όπου η διαδρομή μεταμορφώνεται σε εμπειρία ζωής. Εδώ κυριαρχεί το πράσινο σε όλες του τις αποχρώσεις με τα βουνά σε κάποιες περιπτώσεις να σκεπάζουν το δρόμο.
Σε αυτό το μοναδικό τόπο έχουμε σχεδιάσει ένα μαγευτικό road trip για μια ακόμη ξεχωριστή SpeedSector εμπειρία!
Sponsors: Michelin, ΗΒ Body, ENPO Hellas, Markoulakos Law Firm, Hedera Printhouse, Spanos SA
